b'\n_START_ARTICLE_\nPitigliano\n_START_SECTION_\nZgodovina\n_START_PARAGRAPH_\nPitigliano z okolico je bil naseljen \xc5\xbee v obdobju Etru\xc5\xa1\xc4\x8danov, prva pisna omemba naselja pa sega v leto 1061. V zgodnjem 13. stoletju je mesto pripadalo dru\xc5\xbeini Aldobrandeschi, sredi stoletja pa je postalo glavno mesto okoli\xc5\xa1ke pokrajine._NEWLINE_Leta 1293 je okro\xc5\xbeje pre\xc5\xa1lo pod oblast dru\xc5\xbeine Orsini, ki je za\xc4\x8dela 150 let trajajo\xc4\x8de spopade z mestom Siena. Kot posledica neprestanih vojskovanj je bil leta 1455 sklenjen kompromis: Siena je Pitiglianu priznala status okro\xc5\xbeja, ki se je v zameno podredil vrhovnemu gospostvu Siene. Od tega \xc4\x8dasa dalje je zgodovina Pitigliana vedno bolj nana\xc5\xa1ala na \xc5\xa1ir\xc5\xa1a ozemlja, sprva Velike vojvodine Toskane (1562) in nato Kraljevine Italije.'